kardosdrur/scandi-wiki huggingface dataset:
Benedikt Carpzov den yngre

Benedikt Carpzov den yngre (født 27. maj 1595 i Wittenberg, død 31. august 1666 i Leipzig) var en tysk jurist. Han var søn af Benedikt Carpzov den ældre og bror til Johann Benedikt Carpzov I.

Carpzov, der tilhørte en berømt lærd slægt, blev 1620 medlem af "Schöffen"-domstolen i Leipzig og 1646 ordentlig professor i det juridiske fakultet sammesteds. Han var 1653—1661 medlem af gehejmerådskollegiet i Dresden og blev 1661 på ny dommer i Leipzig. Siden Bartolus' dage har ingen jurist udøvet en så umådelig indflydelse i Tyskland som Carpzov. Med sin empiriske metode trådte han i opposition til den hidtil herskende overmægtige skolastik, denne klare og jordbundne praktiker indleder og begrunder et helt nyt afsnit af den tyske retsvidenskab. Carpzovs forfattervirksomhed omspænder, foruden statsret, strafferet og straffeproces, privatret, civilproces og kirkeret.

Hans strafferetlige hovedværker, således det berømte Practica novae imperialis Saxonicae rerum criminalium in partes tres divisa (1638 og senere udgaver), rådspurgtes i lange tider som lovbøger. Først i 18. århundrede lykkedes det mænd som Böhmer at rokke dette. At Karl V's "Peinliche Halsgerichtsordnung" (Carolina) vandt fodfæste i den tyske praksis, skyldes Carpzovs virksomhed. Efter Carpzov er forbrydelsen oprør mod Gud, omtrent 20000 dødsdomme skal han have afsagt, hans autoritet bragte heksebålene til at blusse som aldrig før. Carpzovs Jurisprudentia ecclesiastica seu consistorialis (1649) er det første fuldstændige system over protestantisk kirkeret, af hans civilprocessuelle skrifter bør hans Processus juris in foro Saxonico, inprimis autem supremo (1657) fremhæves.

Kilder 

 

Jurister fra Tyskland
Tyskere i 1600-tallet
Personer fra Wittenberg
Faglitterære forfattere fra Tyskland
Latinske forfattere
Jegisje Tjarents

Jegisje Tjarents (armensk: Եղիշե Չարենց ; født 13. marts 1897 i Kars, Russiske Kejserrige, død 27. november 1937 i Jerevan, Armenske SSR) var en armensk digter, forfatter og aktivist.

Personer fra Armenien
Forfattere
Aktivister fra Armenien
Nationalsocialistisk propaganda

Propaganda var en af nationalsocialismens centrale aktiviteter, særlig i det Nationalsozialistischen Deutschen Arbeiterpartei. Propagandaens formål var at bidrage med at beholde magten i Weimarrepublikken til magtovertagelsen og i Det Tredje Rige fra 1933 til 1945 og som mobiliseringsideologi for den 2. verdenskrig.

NS-Propagandans  centrale temaer var nationalisme, racisme og antisemitisme og med dermed forbundne Antikommunisme, folkefællesskabets ideologi og militarismen med forherligesen af det krigeriske heltemod, kvinderne
i det nationalsocialistiske kvindebillede og den betinelsesløse personkult omkring Adolf Hitler som diktator. Direkte til krigsforberedelserne tjente legenden, at Tyskland er et folk uden plads og derfor må erobre Lebensraum mod øst, som retfærdiggøres med Socialdarwinismen med den stærkes ret.

Noter
Opløselighed

Opløselighed er en egenskab ved et fast, væske eller gasformigt kemisk stof i en opløsning af enten fast, flydende eller gasformigt solvent til at forme et homogen opløsning. Opløseligheden af et stof afhænger grundlæggende af de fysiske og kemiske egenskaber af både stoffet og solventet, samt temperaturen, trykket og pH på opløsningen. Graden af en forbindelse i et specifikt solvent måles i mætningskoncentrationen, hvor koncentrationen ikke øges selvom der tilsættes mere stof, og det overskydende begynder at udfælde i opløsningen.

Normalt er solventet en væske, hvilket kan være et rent stof eller en blanding. Man kan også tale om fastfaseopløsning, men er sjældent en opløsning i gasfase (se damp-væske-ligevægt i stedet).

Opløseligheden varierer voldsomt fra uendeligt opløselig (fuld miscibilitet
) som ethanol i vand til dårligt opløselige som ved sølvchlorid i vand. Termen uopløselig bruges ofte om dårligt eller meget ringe opløselige stoffer.

Under visse betingelser kan opløselighedsligevægten bliver overskredet og giver så en såkaldt overmættet opløsning som er metastabil. Metastabilitet af krystaller kan også føre til tydelige forskelle i mængden af et stof, der opløses afhængigt af dets krystalform eller partikelstørrelse.

Opløselighed bør ikke forveksles med evnen til at opløse eller bliver flydende, da opløsningen ikke kun kan forekomme ved at gå i opløsning men også ved en kemisk reaktion. For eksempel er zink uopløselig i saltsyre, men bliver opløst i saltsyre af en kemisk reaktion og danner hydrogengas og zinkchlorid, som til gengæld er opløselig i syren. Jo mindre partiklerne er, jo hurtigere går de i opløsning.

Referencer 

Kemiske egenskaber
Opløsninger
Ailee

Ailee (egentlig: Amy Lee, født 30. maj 1989 i Denver) er en sydkoreansk-amerikansk sangerinde.

Karriere 

Ailee blev født i Denver men voksede op i New Jersey. Hun droppede studier ved universitetet for at satse på sin musikkarriere og fik først kontrakt med Muzo Entertainment. Hun indspillede sine første sange med flere andre artister fra samme gruppe.

Hun flyttede til Sydkorea i 2010. Der fik hun en kontrakt med YMC entertainment og udgav sin debutsingle "Heaven" den 9. februari 2012. Sangen blev et stort hit, og i februar 2013 havde den tilhørende musikvideo mere end 5,4 miljoner visninger på Youtube. Samme dag fremførte hun "Heaven" i TV-programmet M Countdown og to dage senere i TV-programmet Inkigayo. Hun vandt prisen "månedens sang" og "månedens nye artist" i februar ved Cyworld Digital Music Awards.

Den 11. oktober 2012 var hun vært for ABU Radio Song Festival 2012 sammen med Han Seok Joon. Den 16. oktober udgav hun sin anden single "I'll Show You" samt sin debut-EP Invitation, som indeholder seks sange. Pladen indeholdt fem helt nye sange, blandt andre "I'll Show You" , samt hendes debuthit "Heaven". Den 18. oktober vendte hun tilbage til M! Countdown, denne gang med "I'll Show You". Inden året var omme blev yderligere udgivet to sange som singler. Den første var "Evening Sky" fra EP-pladen, som udkom den 7. december 2012. Samme dag fremførte hun den i TV-programmet Music Bank. Ved juletid udkom en ny sang med titlen "My Grown Up Christmas List" som single.

Både "Heaven" og "I'll Show You" nåede top-3-placeringer på Gaon Chart. På Gaon Charts liste over de mest solgte digitale singler i Sydkorea under hele året 2012 havnede "Heaven" på en 9 og "I'll Show You" på en 32 plads.

I 2014 havde hun et hit med fremførelsen af nummeret "Everyone", skrevet af Yoon Bok-Hee, musik Yoon Hang-Ki.

Diskografi

EP-plader

Singler

Noter

Eksterne henvisninger
 Official Warner Music Japan website
 Generasia

Sangere fra Sydkorea
Kvinder fra Sydkorea
Revninge-kvinden

Revninge-kvinden er en forgyldt sølvfigur fra omkring år 800. Den blev fundet 22. april 2014 på en mark ved Revninge på Nordøstfyn, tæt ved Kerteminde af en amatørarkæolog med en metaldetektor; fundet blev offentliggjort i maj samme år. Figuren er 4,6 cm høj. Bag hovedet er der små huller, der tyder på, at det kan have været et hængesmykke. Figuren blev først tolket som at skulle forestille frugtbarhedsgudinden Freja, men arkæologerne er siden kommet i tvivl, da flere af figurens træk kan tolkes både som maskuline og feminine. Eksperterne er dog enige i, at det ikke er en valkyrie, da der hverken er våben eller hovedbeklædning.

Figuren er speciel, fordi menneskelignende figurer fra vikingetiden er sjældne, og fordi hovedet er i 3D, til forskel fra lignende figurer, der normalt er i 2D. Det lokale bryggeri, Munkebo Mikrobryg, har fremstillet en pilsner kaldet Revningekvindens Bryg, opkaldt efter figuren. Figuren var på Kulturstyrelsens Top 10 over Årets Arkæologiske Fund for 2014.

Referencer 

Arkæologiske fund fra Danmark
Oldsager fra Vikingetiden
Fyn
Valkyrier
Matrice (støbeform)

En matrice er en støbeform med et fordybet mønster, der ved stempling eller presning afgives i for eksempel et metal- eller plasticmateriale. 

Tandlæger bruger matricer ved støbning af fyldning af plast eller amalgam.

Se også 
 Stempel (præg)

Odontologi
Støbning
Malte Milner Find

Malte Milner Find (født 30. marts 1992) er en dansk skuespiller, dubbinginstruktør og en af Danmarks mest brugte stemmeskuespillere. 

Malte startede sin karriere som dubber i 2003, hvor han debuterede i Stuart Little TV Serien & Noddy og har siden medvirket i en række forskellige serier og film. 

Derudover spiller Malte hovedrollen "Malte" i den danske spillefilm Midtimellem

Filmografi

Tv-serier og film - Dubber 
 Filmen Om Kaptajn Underhyler - Otto Fisker
 Velkommen til Monster High og Monster high Elektrisk - Raythe
 Alvin og De Frække Jordegern - På Farten - Miles
Victor & Valentino - Victor
 Phineas & Ferb - Jeremy, Karl & Irving
 Ninja Turtles - Raphael
 Voltron - Keith
Invader Zim - Zim
 Super 4 - Alex
 LEGO Nexo Knights - Aaron
 Hulk og Agenterne Fra S.M.A.S.K. - A-Bomb
 Eventyrtid (Adventure Time)
 Shadowhunters - Magnus Bane
 Transformers - Fixit
 Noddy - Noddy
 Dragerne Fra Bersærkø - Fiskeben
 Atomic Betty - Noah Parker
 Lucky Fred - Fred
 Eghjorten Bulder - Bulder
 Xiaolin Showdown - Raimundo
 Pokémon - Rotom Dex

Tv-serier - Instruktør 
Stemmeinstruktør i bl.a:
Grønne æg med skinke
Amphibia
Bluey
 My Little Pony
 Legend Of Korra
 Yokai Watch
 Kong, King of The Apes
 Steven Universe

Eksterne henvisninger 
 
 

Skuespillere fra Danmark
Tegnefilmsdubbere fra Danmark
Jørgen Bredsdorff

Jørgen Bredsdorff (født 17. maj 1915, død 2008) var rigsrevisor fra 1976-1985.

Han blev cand.polit i 1939 og blev samme år ansat i hovedrevisorraterne i Finansministeriet, hvor han i 1952 blev kontorchef og i 1966 udnævnt til departementschef for 4. revisionsdepartement og var i hovedrevisoraterne til 1976, hvor han blev den første rigsrevisor. 

Han var medlem af ledelsen i Frit Danmarks Tjenestemandsgruppe fra 1943-46, der bl.a. udgav det illegale blad "Danske Tjenestemænd".

Kilder 
 At tjene og forme den nye tid, Finansministeriet 1848-1998, Hans Henrik H. Østergaard, 1998.
 Døde, Kristligt Dagblad, http://www.kristeligt-dagblad.dk/mennesker/d%C3%B8de-730 7. juni 2008

Økonomer fra Danmark
Tornet jujube

 
Tornet jujube (Ziziphus spina-christi) er en tornet og stedsegrøn busk eller et mellemstort træ med grøngule blomster og spiselige stenfrugter. Planten bliver dyrket i Mellemøsten for disse frugters skyld.

Kendetegn 
Tornet jujube er en stor, stedsegrøn busk eller et mellemstort træ med en bred og tæt forgrenet krone. Unge grene er overhængende, og hovedstammen er vredet. Barken er først grå-hvid og helt eller næsten helt hårløs. Senere bliver den grågul og svagt furet. Gamle grene og stammer får en rødbrun, ribbet og skællet bark. Akselbladene er ofte, men ikke altid omdannet til et tornpar, hvor den ene er opret og lige, mens den anden er tilbagebøjet og krum. Bladene sidder spredt, og de er hele og bredt ovale med tre lyse hovedribber og en fint tandet rand. Oversiden er hårløs og grågrøn, mens undersiden er lysere og mere eller mindre hårklædt. Blomstringen foregår i juni-juli, hvor man finder blomsterne siddende samlet i små stande fra bladhjørnerne. Blomsterstilkene er hvidfiltede, og de enkelte blomster er små, 5-tallige og regelmæssige med gulgrønne kronblade. Frugterne er stenfrugter med gul og senere brun hud.

Rodsystemet består af vidtrækkende og dybtgående hovedrødder og talrige siderødder. Blomsterne er rige på nektar og søges gerne af honningbier.

Planten når en højde i hjemlandet på ca. 10 m, mens kronens diameter kan være endnu større: 12-15 m.

Hjemsted 
Tornet jujube har sit naturlige voksested i Østafrika, Nordafrika, Mellemøsten, Iran, Pakistan og Indien. Arten er salt-, varme- og tørketålende, men frostfølsom. Den tåler ørkenklima, men foretrækker lysåbne voksesteder med en veldrænet, lerholdig jord.

På Fayfabjergene i det sydlige Arabien findes endnu rester af skove, som ikke er græsset til ukendelighed. Her vokser arten sammen med bl.a. Acacia abyssinica og Acacia ehrenbergiana (begge arter af Akacie), almindelig oliven, Dracaena ombet (en art af slægten Dracæna), hvidgul fløjlsblomst, Juniperus procera (en art af ene), morbærfigen, Plectranthus asirensis (en art af Mølplante), Pulicaria schimperi (en art af Loppeurt), Tamarinde og Teucrium yemense (en art af kortlæbe)

Galleri

Note 

Frugter
Tørketålende planter
Gule blomster
Jujube
Arlette Andersen

Arlette Andersen (født Arlette Lévy, 18. juni 1924 i Paris, død 23. august 2022 i Fredericia) var en fransk-dansk Holocaust-overlevende, foredragsholder, og gymnasielærer, der i slutningen af Anden Verdenskrig var interneret i Auschwitz.

Den 25. november 1943 blev den kun 19-årige Arlette Lévy arresteret i Clermont-Ferrand på grund af sin jødiske herkomst, i forbindelse med en . Få måneder efter, i januar 1944, blev hun deporteret til koncentrationslejren i det besatte Polen, hvor hun fik nummeret 74.853 tatoveret på sin arm og blev tvunget til at udføre hårdt manuelt arbejde i vinterkulden. Med hjælp fra en medfange, ingeniøren Jacques Stroumsa, blev hun dog ansat på en våbenfabrik lidt uden for lejren, hvor arbejdets art ikke var lige så udmattende.

På grund af Den Røde Hærs fremmarch i januar 1945 måtte Arlette Lévy deltage i flere såkaldte dødsmarcher, hvor de internerede blev overført til andre lejre på gåben. Det var under en af disse marcher, at Arlette Lévy blev befriet af de fremrykkende sovjetiske styrker. På dette tidspunkt var hun meget udhungret, og da hun i maj samme år ankom til Paris, hvor hun blev genforenet med sine forældre, vejede hun blot 30 kg.

I 1952 kom Arlette Lévy til Danmark, hvor hun giftede sig med den danske Ole Andersen. Parret fik to børn, og i årene 1961-1994 virkede Arlette Andersen som gymnasielærer på Fredericia Gymnasium. I mange år efter krigen fortiede Arlette Andersen sine oplevelser i Auschwitz. Hun holdt sit første foredrag i 1990 – 45 år efter krigens afslutning – som reaktion på Holocaust-benægtelser fremsat af den franske politiker Jean-Marie Le Pen. Siden da holdt hun over 400 foredrag landet over.

Journalisten Morten Vestergaard har skrevet bogen Pigen fra Auschwitz, der fortæller Arlette Andersens historie på baggrund af interviews. En anden journalist, Thomas Kvist Christiansen, lavede en film og skrev en bog om Arlette Andersen. 

Hun døde 23. august 2022, 98 år gammel.

Reflist

Eksterne henvisninger 
 Artikel i Politiken
 Christiansen, Thomas Kvist. Vi er her for at dø. Fredericia : Kvist Kommunikation og Billunds Boghandel, 2018.
 Christiansen, Thomas Kvist. Arlette - En historie vi aldrig må glemme. Fredericia : Kvist Film og Kommunikation, 2020.
 Historie-online.dk
 Vestergaard, Morten. Pigen fra Auschwitz. København : Jyllands-Posten, 2011.
 Facebook-side med dødsannonce

Koncentrationslejren Auschwitz
Foredragsholdere fra Danmark
Personer fra Paris
Zoboomafoo

Zoboomafoo er en amerikansk tv-serie for børn med dukker i hovedrollerne. Programmet havde premiere i USA i 1999 og var dengang pionerer inden for pædagogiske børneprogrammer. Nye afsnit af Zoboomafoo sendes dagligt på det reklamefrie netværk PBS i USA.

Amerikanske tv-serier fra 2010'erne
Tv-programmer fra Public Broadcasting Service
Bora Bora (flertydig)

Bora Bora kan henvise til flere artikler:

 Bora Bora – ø
 Bora Bora - Dans og Visuelt Teater – danseteater i Aarhus
 Bora Bora (film fra 2011) – film fra 2011

Se også
 Bora - en anden flertydig
Australian Open 2015

Australian Open 2015 var en tennisturnering, der blev spillet udendørs på hardcourt-underlag. Det var den 103. udgave af Australian Open og den første Grand Slam-turnering i 2015. Turneringen blev spillet på Melbourne Park i Melbourne, Australien i perioden 19. januar – 1. februar 2015.

Herresingletitlen blev vundet af Novak Djokovic, som finalen besejrede Andy Murray med 7-6, 6-7, 6-3, 6-0, og som dermed vandt titlen for femte gang. Dermed satte han ny rekord for flest herresingletitler i turneringen i den åbne æra. Serena Williams sikrede sig sin sjette Australian Open-titel i damesingle efter finalesejr over Marija Sjarapova med 6-3, 7-6.

Vindere

Udvalgte resultater 

Nedenfor er resultaterne i singlerækkerne anført fra ottendedelsfinalerne og frem, samt i doublerækkerne fra kvartfinalerne og fem. For komplette resultater henvises til de uddybende artikler om de respektive rækker.

Herresingle

Damesingle

Herredouble

Damedouble

Mixed double

Kilder / eksterne henvisninger 
 Australian Open

Noter 

 
ATP World Tour 2015
WTA Tour 2015
Degenerativ sygdom

En degenerativ sygdom er en sygdom, hvor funktionen eller strukturen af det berørte væv eller organer i stigende grad vil blive forværret over tid, uanset om det skyldes normal kropslig slid eller livsstils-valg såsom motion eller spisevaner. Degenerative sygdomme er ofte set som en modsætning til infektionssygdomme.

Eksempler på degenerative sygdomme
 Alzheimers sygdom 
 Kræft
 Diabetes
 Hjertekarsygdom
 Marfans syndrom
 Parkinsons sygdom

Referencer

Sygdomme
Champions Hockey League 2015-16

Champions Hockey League 2015-16 er den anden sæson af (den nyeste inkarnation af) Champions Hockey League, en ishockeyturnering for europæiske klubhold, der blev lanceret i 2014 af 26 klubber, 6 ligaer og International Ice Hockey Federation (IIHF). Turneringen har deltagelse af 48 hold fra 12 forskellige nationale ligaer.

Hold 
Ligaen har deltagelse af 48 klubber fra 12 forskellige europæiske ishockeyligaer.
 A-licens: Ligaens 26 stiftende klubber fik alle en A-licens.
 B-licens: Yderligere to hold fra hver af de seks stiftende ligaer fik en B-licens.
 C-licens: Der blev uddelt C-licens til 10 hold fra andre europæiske ligaer. En af disse licenser blev tildelt vinderen af IIHF Continental Cup 2014-15, HK Neman Grodno.

Grundspil 

De 48 hold blev inddelt i 16 grupper. I hver gruppe spiller holdene en dobbeltturnering alle-mod-alle, hvilket giver fire kampe til hvert hold. Kampene bliver spillet i perioden 20. august - 6. september 2015. De to bedste hold i hver gruppe går videre til slutspillet, således at i alt 32 hold kvalificerer sig til slutspillet.

Lodtrækning 

De 48 hold blev inddelt i 16 grupper ved en lodtrækning, der fandt sted den 13. maj 2015 i Prag, Tjekkiet. Holdene var inden da blevet seedet i tre lag med 16 hold i hvert seedningslag, og hver gruppe kom til at bestå af et hold fra hvert seedningslag.

Gruppe A

Gruppe B

Gruppe C

Gruppe D

Gruppe E

Gruppe F

Gruppe G

Gruppe H

Gruppe I

Gruppe J

Gruppe K

Gruppe L

Gruppe M

Gruppe N

Gruppe O

Gruppe P

Slutspil 

Slutspillet har deltagelse af 32 hold: de to bedste hold fra hver af de 16 grupper i den indledende runde. Alle opgør i slutspillet, bortset fra finalen, afgøres over to kampe, hvor summen af de to resultater afgør, hvilket hold, der går videre. I tilfælde af at den samlede score er uafgjort, spilles der sudden victory i højst 10 minutter. Hvis dette ikke frembringer en afgørelse, afgøres opgøret med en straffeslagskonkurrence.

Sekstendedelsfinaler

Ottendedelsfinaler

Kvartfinaler

Semifinaler

Finale 

Kampen blev spillet den 9. februar 2016 i Oulu.

Kilder / eksterne henvisninger 
 Champions Hockey League

Noter 

Champions Hockey League
Ishockey i 2015
Ishockey i 2016
Sølvklorid

Sølvklorid (kemisk formel AgCl) er et salt af sølv og klor.

Egenskaber

Lysfølsomhed
Sølvklorid er følsomt for lys og nedbrydes til metallisk sølv og klorgas når det udsættes for lys.

Opløselighed i vand
Sølvklorid er særdeles sværtopløseligt i vand. Ved at dryppe en sølvnitratopløsning i en prøve, kan man påvise kloridioner ved at der opstår et uklart bundfald af sølvklorid:

Opløselighed i ammoniak
Til gengæld opløses sølvklorid let i ammoniak og danner sølvdiammin- og kloridioner

Anvendelse
På grund af lysfølsomheden anvendes sølvklorid i fotografiske sammenhænge, eksempelvis i fotopapir.
Samme egenskab udnyttes i fotokromatiske linser, f.eks. i briller.
Sølvklorid bruges også i behandlingen af kviksølvforgiftning.

Sølvforbindelser
Klorider
Landkreis Schaumburg

Landkreis Schaumburg er en Landkreis i den centrale del af tyske delstat  Niedersachsen, vest for Hannover. Landkreisens administrtion ligger i byen  Stadthagen.
Der er  155.559 indbyggere i  Landkreis Schaumburg, som er inddelt i  5 selvstændige kommuner og  7 Samtgemeinden.

Geografi 
Den nordlige del omfatter Samtgemeinden Niederwöhren, Lindhorst, Nenndorf
 Den midterste del  omfatter byerne Bückeburg, Stadthagen, Obernkirchen og Samtgemeinden Rodenberg og Nienstädt.
Den sydlige del omfatter byen  Rinteln og kommunerne  Eilsen og Auetal.

Nordlige del 
Den nordlige del ligger på den Nordtyske Slette på nær et par bakker som Haster Wald og  Rehburger Berge.  Hagenburg er det laveste sted i  Landkreisen (38 moh.). Mod sydvest i kommunen Nenndorf er der udløbere af Deister. Her ligger Steinhuder Meer.

Midterste del  
Her ligger bjergene Deister, Bückeberg og Süntel. Bückeburg afgrænses mod vest af Harrl. Byen Stadthagen ligger i Schaumburger Börde. Samtgemeinde Rodenberg ligger i dalen Rodenberger Aue og har bjerge på alle sider.

Sydlige del 
Mod nord hæver Schaumburger Wald sig, og mod syd Lipper Bergland, i midten gennemskåret af Weser.

Hydrografi 

Landkreis Schaumburg ligger i floden  Wesers afvandingsområde, og vandløb i området ender til sidst i den. Mod nord ligger den store sø og Naturpark Steinhuder Meer.

Weser løber gennem Rinteln, i den sydlige del af landkreisen. I Bad Nenndorf er der en karstkilde.

Beliggenhed
Mod syd ligger landskabet præget af Weserbergland (Harrl, Süntel, Bückeberg, Deister og Wesergebirge). Mod nord, hvor  Nordtyske Slette begynder, ligger Schaumburger Wald og Naturpark Steinhuder Meer. Mod vest, ved Weser ligger i nabokreisen  Minden-Lübbecke Porta Westfalica kun få km fra kreis- og delstatsgrænsen. Mod øs har  Schaumburg gavn af nærheden  af  storbyen Hannover.

Nabokreise 
Landkreis Schaumburg grænser til (med uret fra nord) Landkreis Nienburg/Weser, til  Region Hannover og Landkreis Hameln-Pyrmont (alle i Niedersachsen) samt kreisene Lippe ogMinden-Lübbecke (begge i delstaten Nordrhein-Westfalen).

Naturschutzgebiete 
Der er  18 Naturschutzgebiete i Landkreis Schaumburg . Det største (Kamm des Wesergebirges) har et areal på  452 ha, det mindste (Im Bergkamp) et areal på 2 ha.

Byer og kommuner 
Landkreisen havde   indbyggere pr.    

I Landkreis Schaumburg ligger disse byer og kommuner
Kommuner
 Auetal [adm: Rehren] (; Rehren: 1305)
 Bückeburg, bykommune (; hovedbyen: 12.486)
 Obernkirchen, Bergstadt (; hovedbyen: 5590)
 Rinteln, Stadt, selbständige Gemeinde (; Kernstadt: 12.330)
 Stadthagen, administrationsby (; hovedbyen: 16.557)

Samtgemeinden med deres medlemskommuner

* Administratinsby

Eksterne kilder/henvisninger 

 http://www.schaumburg.de/  Officielt websted] for Landkreis Schaumburg 

Schaumburg